Jyske Efterretninger, 1781-02-09
Hs. Majestæt giør herved vitterlig: At som Hs. M. med Mishag har erfaret, at Hs. M. høisalig Hr. Farfaders Anordning af 25. April. 1732., at samtlige Bogtrykkere, i Hs. M. Residents=Stad Kiøbenhavn skulle hvert Fierding Aar uden Betaling aflevere til det store Kongelige Bibliotheqve visse Exemplarer af alt hvad de trykke, ikke er, i den fremfarne Tid, vedbørligen efterlevet, ligesom Hs. M. og befinder denne Anordning at være alt for indstrænket til, at Hs. M. Bibliotheke derefter kan erholde alt, hvad der udkommer i Hs. M. Riger og Lande, ei allene af Bøger, men og af Kobberstykker, der udgives for sig selv, hvilket Hs. M. dog har anseet fornødent for at der kunde, saavel til Rigernes Ziir, som og til Videnskabernes og Konsternes Befordring, vorde lagt Grund til en, saavidt mueligt, fuldstændig Samling, i det mindste for den følgende Tid, af alt hvad der henhører til Hs. M. Rigers og Landes Litterature; Saa har H. M. allernaadigst funden for godt at fornye forbemældte Anordning, ligesom Hs. M. end videre herved anordner og befaler, at alle og enhver Bogtrykker i Hs. M. Riger og Lande, saavel i Europa som i de andre Verdens Parter, samt de, der for sig selv udgive Portraiter eller Tegninger, stukne i Kobber, skal, fra indeværende Aars Begyndelse at regne, til Hs. M. store Bibliotheke uden Betaling levere 3 uindbundne Exemplarier af alt det, som i deres Bogtrykkerier er blevet trykket, saavelsom af hvad Portraiter eller andre Tegninger, der udgives for sig selv i Kobber, hvad heller saadant af dem selv eller af andre er bleven oplagt eller bekostet, hvorunder endog ere at forstaae ugentlige Aviser og Intelligenz Blade, samt Auctions og andre Catalogi over Bøger og Kobberstykker, samt Naturalie=, Myndte og deslige Cabinetter, men derimod ikke andre Catalogi, Auctions=Plakater eller Bryllups= og Begravelses Vers; Og paa det dette overalt saameget sikkrere og ordentligere kan vorde sat i Verk, er Hs. M. allernaadigste Villie og befaling, at denne Aflevering her i Staden skal skee ved hvert halve Aars Udgang til Hs. M. Bibliothecarius, hvilken saavel Bogtrykkerne, som enhver, der for sig udgiver Kobberstykker, meddeeler, med det, som hver Gang leveres, en dobbelt Fortegnelse, hvoraf den Leverende faaer den ene Gienpart tilbage med Bibliothecarii paategnede Qvitering, den anden derimod beholder Bibliothecarius til Efterretning og Rigtighed for det saaledes modtagne, for de øvrige Bogtrykkerier, samt dem, som for sig selv udgive Kobberstykker i Hs. M. Kongerige Danmark, besørges denne Aflevering ligeledes til hvert halve Aars Udgang ved vedkommende Stiftamtmænds nærmeste Foranstaltning, og Transporten besørges med den agende Post under Adresse: Til det store Kongelige Bibliotheke, og saavidt samme, efter de om Postvæsenet allerede gjorte eller herefter giørende Anordninger, ikke maatte kunde skee frit, betales af Bibliothekets Fond efter den ved Anordningerne fastsatte eller fastsættende Taxt. For Hs. M. Kongerige Norge bliver bemældte Anordning ligeledes at foranstalte ved Stiftamtmændene, dog ikkun een Gang om Aaret fra Trundhiem, Bergen og Christiansand, da Transporten besørges og Fragten accorderes ved Skibsleilighed paa den beqvemmeste Aarets Tid, men fra Christiania hvert halve Aar med den agende Post paa samme Maade, som før er anordnet; For Hs. M. Land Jsland, skeer denne Foranstaltning saaledes ved Stiftamtmanden, men paa Hs. M. Vestindiske Øer saavelsom i Tranqvebar ved Regieringen paa hvert Sted een Gang om Aaret, og disse Pakker hidføres frit, som Kongelige Sager, og den Øvrighed, hvilken dette saaledes paa hvert Sted er overdraget, gives herved Magt, til at holde samtlige Vedkommende til alt det, som udfordres til denne Sags bestandige og ordentlige Fremgang, være sig i at forskafse bemældte Øvrighed selv, til de i det foregaaende bestemte Afsendelses Tider, en fuldkommen Rigtighed for hvad, der i hver næstafvigte Termin hos dem er forefaldet af dette Slags, eller at besørge de afsendende Sager, forsvarligen indpakkede og forsynede med de anbefalede dobbelte Optegnelser til Bibliotheket, som og tilstille dem hver Gang Beviis og Vished om, at Afsendelsen virkelig er skeet, samt i Forsømmelses og Modtvilligheds Tilfælde ei alene at lade hos Vedkommende inddrive det, som da befindes at staae tilbage, men og at paalægge dem en efter Omstændighederne afpasset Pengemulet, der tilfalder og efter Øvrighedens Sigelse deles imellem de Betiente, som besørge Executionen i disse Sager, hvilken ellers foranstaltes af vedkommende Øvrighed uden noget foregaaende Lovmaal, ligesom Hs. M. Bibliothecarius, saavidt angaaer Hs. M. Residentsstad Kiøbenhavn, i lige Tilfælde haver at holde sig til Stadens Øvrighed om den fornødne Assistence. Hvorefter de Bekommende sig allerunderdanigst have at rette.